Heimsóttum við í kringum 350 börn . Hver heimsókn tók um klukkustund . Alls staðar var mjög vel tekið á móti okkur og sýndu börnin þessu verkefni mikinn áhuga . Farið var yfir verkefnið með börnunum í heild sinni . Einnig var þeim kennt hvert þau eigi að leita eftir aðstoð ef eitthvað kemur upp á þ.e. að hringja í 112 – hvernig þau eigi að bregðast við ef eldur kemur upp . Börnin fengu að sjá hvernig slökkviliðsmaður lítur út þegar að hann er klæddur í fullan skrúða , þ.e. í slökkvigalla og með reykköfunartæki á sér . Eftir að hafa rætt við börnin inni þá var haldið út og slökkviliðsbifreið skoðuð . Öll börnin fengu afhentar möppur með verkefnum og viðurkenningarskjal um þátttöku þeirra í þessu verkefni . Tveir starfsmenn slökkviliðsins , einn starfsmaður eldvarnareftirlits og einn slökkviliðsmaður , fóru í þesar heimsóknir í hvert skipti . Einnig voru Logi og Glóð með í för og vöktu þau mikla lukku hjá börnunum . Meðfylgjandi myndir eru frá heimsóknunum .